ai4bharat/Pralekha huggingface dataset:
संरक्षण मंत्रालय
भारतीय नौदलाच्या जवानांचा प्रत्यक्ष प्रशिक्षणाचा अनुभव वाढवण्यासाठी कोच्चीमध्ये स्थापन करण्यात आलेल्या एकात्मिक सिम्युलेटर संकुल ‘ध्रुव’चे संरक्षण मंत्री राजनाथ सिंह यांनी केले उद्घाटन
नवी दिल्ली, 21 जून 2023
संरक्षण मंत्री राजनाथ सिंह यांनी 21 जून 2023 रोजी दक्षिण नौदल कमांड, कोच्ची येथे एकात्मिक सिम्युलेटर संकुल  'ध्रुव' चे उद्घाटन केले. आयएससी ‘ध्रुव’ मध्ये असलेले अत्याधुनिक तंत्रज्ञानानयुक्त आधुनिक स्वदेशी बनावटीचे सिम्युलेटर, भारतीय नौदलातील व्यावहारिक प्रशिक्षणात लक्षणीय वाढ करतील. हे सिम्युलेटर नौकानयन, नौदलाच्या मोहिमा आणि नौदल रणनीतींच्या प्रत्यक्ष वेळेचा अनुभव देतील. या सिम्युलेटरचा उपयोग मित्र देशांतील जवानांच्या प्रशिक्षणासाठीही केला जाईल.
या संकुलामध्ये संकल्पित अनेक सिम्युलेटरपैकी, मल्टी-स्टेशन हँडलिंग सिम्युलेटर , एअर डायरेक्शन आणि हेलिकॉप्टर कंट्रोल सिम्युलेटर  आणि अॅस्ट्रो नॅव्हिगेशन डोमला संरक्षण मंत्र्यांनी भेट दिली. नवी दिल्लीतील एआरआय प्रायव्हेट लिमिटेड द्वारे उत्पादित जहाज हाताळणी सिम्युलेटर 18 देशांमध्ये निर्यात करण्यात आले आहेत. इन्फोव्हिजन टेक्नॉलॉजीज प्रायव्हेट लिमिटेडने विकसित केलेला अॅस्ट्रोनॅव्हिगेशन डोम हा भारतीय नौदलातील अशाप्रकारचा पहिलाच सिम्युलेटर आहे.
डीआरडीओ म्हणजेच संरक्षण संशोधन विकास संस्थेच्या प्रणाली अभ्यास आणि विश्लेषण संस्थेने विकसित केलेला एडीएचसीएस हा सिम्युलेटर प्रशिक्षणार्थींना नौदल मोहिमांच्या प्रत्यक्ष वातावरणाची अनुभूती देईल. हे तांत्रिकदृष्ट्या अत्याधुनिक सिम्युलेटर ‘आत्मनिर्भर भारत’ उपक्रमाचे द्योतक आहेत आणि राष्ट्रासाठी मोठ्या संरक्षण निर्यात क्षमतेचे सुचिन्ह आहेत. .संकुलातील इतर काही स्वदेशी बनावटीच्या सिम्युलेटरमध्ये लढाऊ व्यवस्थापन प्रणाली आणि सागरी क्षेत्र जागरूकता प्रयोगशाळेचा समावेश आहे.
उद्घाटनादरम्यान राजनाथ सिंह यांनी या सिम्युलेटरच्या विकासात सहभागी असलेल्या कंपन्यांच्या वरिष्ठ प्रतिनिधींशी संवाद साधला.R.Aghor/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 72
संरक्षण मंत्रालय
भारतीय हवाईदलाच्या कमांडर्सची 15 एप्रिलला परिषद
भारतीय हवाईदलाच्या कमांडर्सच्या 2021 या वर्षासाठीच्या पहिल्या द्विवार्षिक परिषदेचे उद्घाटन संरक्षणमंत्र्यांच्या हस्ते 15 एप्रिल 2021 रोजी हवाईदल मुख्यालय म्हणजेच वायू भवन येथे होईल.
येत्या काळात भारतीय हवाई दलाच्या परिचालन क्षमतेसंबधीच्या बाबींचा आढावा घेण्यासाठी ही वरिष्ठ अधिकाऱ्यांची बैठक बोलवण्यात आली आहे. भारतीय हवाईदलाच्या क्षमता अधिक बळकट करण्याच्या दृष्टीने रणनीती आणि धोरणे आखण्याच्या उद्दिष्टाने या तीन दिवसीय सत्रात चर्चा होईल.
हवाईदल कमांडर्सची ही द्विवार्षिक परिषद वायू भवन या वायूदलाच्या मुख्यालयाच्या सुबोर्तो ह़ॉल येथे होईल. या परिषदेमुळे परिचालन, देखभाल आणि प्रशासन यासंबधी अनेक महत्वाच्या मुद्द्यांवरील चर्चेसाठी दलाच्या वरिष्ठ नेतृत्वाला व्यासपीठ उपलब्ध होईल. वायूदलाच्या सर्व कमांड्सचे हवाई अधिकारी कमांडिंग-इन-चीफ , सर्व मुख्य कर्मचारी अधिकारी हवाई मुख्यालयातील सर्व महासंचालक या परिषदेला उपस्थित राहतील.
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 187.07 कोटी मात्रांचा टप्पा केला पार
12 ते 14 वयोगटातील 2.53 कोटींपेक्षा जास्त बालकांचे लसीकरण
भारतातील उपचाराधीन रुग्णांची संख्या सध्या 13,433
गेल्या 24 तासात 2,380 नव्या कोरोना रुग्णांची नोंद
रुग्ण बरे होण्याचा दर सध्या 98.76%,
सध्याचा साप्ताहिक पॉझिटिव्हिटी दर 0.43%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 187.07  कोटींचा टप्पा पार केला आहे. 2,28,80,254 सत्रातून हे लसीकरण पार पडले आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 2.53  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे. आतापर्यंत 2,37,279 जणांना क्षमता वृद्धी मात्रा देण्यात आली.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
10404554
|
|
2nd Dose
|
|
10010217
|
|
Precaution Dose
|
|
4645225
|
|
FLWs
|
|
1st Dose
|
|
18414633
|
|
2nd Dose
|
|
17529032
|
|
Precaution Dose
|
|
7237718
|
|
Age Group 12-14 years
|
|
1st Dose
|
|
25387677
|
|
2nd Dose
|
|
1247298
|
|
Age Group 15-18 years
|
|
1st Dose
|
|
58005588
|
|
2nd Dose
|
|
40877009
|
|
Age Group 18-44 years
|
|
1st Dose
|
|
555377471
|
|
2nd Dose
|
|
474148203
|
|
Precaution Dose
|
|
52080
|
|
Age Group 45-59 years
|
|
1st Dose
|
|
202868175
|
|
2nd Dose
|
|
187093461
|
|
Precaution Dose
|
|
185199
|
|
Over 60 years
|
|
1st Dose
|
|
126827755
|
|
2nd Dose
|
|
116547222
|
|
Precaution Dose
|
|
13849594
|
|
Precaution Dose
|
|
2,59,69,816
|
|
Total
|
|
1,87,07,08,111
भारतात रुग्णसंख्या सातत्याने कमी होत असून सध्या ती 13,433 इतकी कमी झाली आहे, ती देशाच्या एकूण रुग्णसंख्येच्या तुलनेत 0.03% इतकी आहे.
परिणामी, भारतात रुग्ण बरे होण्याचा दर 98.76% झाला आहे. गेल्या 24 तासांत 1,231 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,25,14,479 झाली आहे.
गेल्या 24 तासात 2,380 नव्या कोरोना रुग्णांची नोंद झाली.
गेल्या 24 तासात एकूण 4,49,114 चाचण्या करण्यात आल्या. भारताने आतापर्यंत एकूण 83.33  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 0.43% तर दैनंदिन पॉझिटिव्हिटी दर 0.53% आहे.
पंतप्रधान कार्यालय
भारतातील लसीकरण मोहिमेने ओलांडला 50 कोटींचा टप्पा, देशाच्या कोविड विरुद्धच्या लढ्याला मोठे बळ – पंतप्रधान
नवी दिल्ली, 6 ऑगस्ट 2021
भारतातील कोविड लसीकरण मोहिमेने आज 50 कोटी लसींच्या मात्रा देण्याचा टप्पा पूर्ण केला, या मैलाच्या टप्प्यानंतर, पुढेही आपण लसीकरणाची गती अशीच कायम ठेवू आणि ‘सर्वांना लस-सर्वांना मोफत लस’ मोहिमेअंतर्गत सर्व नागरिकांचे लसीकरण लवकरात लवकर पूर्ण करु, असा विश्वास पंतप्रधान नरेंद्र मोदी यांनी व्यक्त केला.
याबद्दल केलेल्या ट्वीटमध्ये पंतप्रधान म्हणाले:
"भारताच्या कोविडविरुद्धच्या लढाईला आज मोठे बळ मिळाले आहे. लसीकरणाच्या आकडेवारीने 50 कोटी मात्रांचा टप्पा पार केला. आता याच भक्कम पायावर, आपण लसीकरणाची संख्या अधिकाधिक वाढवत नेऊ आणि ‘सर्वांना लस, मोफत लस” मोहिमेअंतर्गत देशातील सर्व नागरिकांचे लसीकरण पूर्ण करू, अशी आशा आहे.”M.Chopade/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
जलशक्ती मंत्रालय
जल संवर्धनासाठी ‘बुलढाणा पॅटर्न’
नीती आयोगाने  राष्ट्रीय महामार्ग, राज्य मार्ग आणि रेल्वे मार्गाच्या सुधारणेसाठी/बांधकामासाठी माती गोळा करणे आणि  जलाशयांमधील गाळ काढून  त्यांची खोली वाढवून जल संवर्धनांच्या कामांमध्ये एककेंद्रभिमुखता आणण्यासाठी मार्गदर्शक तत्वांचा आराखडा तयार केला आहे. महाराष्ट्र राज्यातील बुलढाणा जिल्ह्यात हा दुहेरी उपक्रम प्रायोगिक तत्वावर म्हणून यशस्वीरित्या राबविला आहे.
रस्ते वाहतूक आणि महामार्ग मंत्रालय, भारत सरकार यांनी 2017 मध्ये सर्व राज्ये / केंद्रशासित प्रदेश आणि प्रकल्प / बांधकाम संस्थांना एक पत्र देखील जारी केले आहे ज्यामध्ये त्यांनी नमूद केले आहे की, राष्ट्रीय महामार्गांचे बांधकाम करणारे कंत्राटदार / बांधकाम संस्थांनी त्यांच्या प्रकल्प आवश्यकतेनुसार निवड केलेली जलाशये/पाणवठ्यामधून उत्खनन करावे आणि त्यासाठी ग्रामपंचायती / ग्रामविकास विभाग / जलसंधारण विभागांना कोणतेही शुल्क आकारू नये. त्याचप्रमाणे, पंचायत / जलसंधारण विभागांनी या उत्खननासाठी संस्थांकडून कोणतेही शुल्क घेऊ नये. या व्यवस्थेद्वारे, ग्रामपंचायती / शेतकर्यांना त्यांच्या जमिनीत तळे/जलाशय खोदल्यामुळे याचा फायदा होईल ज्यामुळे अशा जलसंचयांच्या जीर्णोद्धारास मदत होईल, तर बांधकाम संस्थांना त्याचे रस्ते बांधकाम आणि रस्ते विस्तार प्रकल्पासाठी निशुल्क साहित्य मिळेल.
जलस्रोतांच्या विकासासाठी तत्कालीन पाटबंधारे मंत्रालयाने  ऑगस्ट 1980 मध्ये राष्ट्रीय दृष्टीकोन योजना  तयार केली होती. एनपीपी अंतर्गत राष्ट्रीय जल विकास संस्थेने  व्यवहार्यता अहवाल  तयार करण्यासाठी 30 दुवे  शोधले आहेत. पूर आणि दुष्काळग्रस्त भागातील जनतेला दिलासा मिळावा म्हणून सरकारने नदी-जोड कार्यक्रम  हाती घेतला आहे.
जलशक्ती आणि सामाजिक न्याय व सबलीकरण राज्यमंत्री रतनलाल कटारिया यांनी आज राज्यसभेत ही माहिती दिली.
M.Chopade/S.Mhatre/P.Kor
Follow us on social media: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 201
संरक्षण मंत्रालय
सीमा रस्ते संघटनेने केवळ 68 दिवस बंद ठेवल्यानंतर लष्करी हालचालींसाठी महत्त्वाची झोजी ला खिंड केली खुली
लडाख आणि गुरेझ खो-यामध्ये संपर्क पुनर्स्थापित
नवी दिल्ली,16 मार्च 2023
बीआरओ म्हणजेच सीमा रस्ते संघटनेने 16 मार्च 2023 रोजी ‘ग्रेटर हिमालय रांगेवरील मोक्याची झोजिला खिंड खुली केली आहे. लडाख आणि जम्मू आणि काश्मीर या केंद्रशासित प्रदेशांमधले प्रवेशद्वार असणारी 11,650 फूट उंचीवरची खिंड 06 जानेवारी 2023 पर्यंत वाहतुकीसाठी खुली होती. मात्र, त्यानंतर अतिशय प्रतिकूल हवामानामध्येही साचलेला बर्फ काढून तो मार्ग मुक्त करण्यासाठी अथक परिश्रम घेण्यात आले. गेल्या वर्षी 73 दिवस ही खिंड बंद होती. त्याच्या तुलनेत यावर्षी जोझिला खिंड मार्ग फक्त 68 दिवस बंद होता. याआधीच्या वर्षांमध्ये तर ही खिंड 160-180 दिवस बंद असायची.
फेब्रुवारी 2023 च्या पहिल्या आठवड्यापासून, जम्मू आणि काश्मीर आणि लडाखमध्ये अनुक्रमे प्रोजेक्ट बीकन आणि विजयक द्वारे खिंडीच्या दोन्ही बाजूंनी बर्फ साफ करण्याचे काम हाती घेण्यात आले. सातत्यपूर्ण प्रयत्नांनंतर, झोजी ला खिंड ओलांडून संपर्क मार्ग सुरुवातीला 11 मार्च 2023 रोजी स्थापित करण्यात आला. त्यानंतर, वाहनांसाठी सुरक्षित मार्ग तयार करण्यासाठी रस्त्याची स्थिती सुधारण्यासाठी प्रयत्न करण्यात आले.
अशाचप्रमाणे, गुरेझ क्षेत्र आणि काश्मीर खोऱ्यातील रस्ता जोडणारी एकमेव राझदान खिंडदेखील 16 मार्च 2023 रोजी अवघ्या 58 दिवसांच्या कालावधीनंतर यशस्वीपणे पुन्हा खुली करण्यात आली. यावेळी साधना, फर्कियां गली आणि जमीनदार गली येथील इतर महत्त्वाच्या खिंडी हिवाळ्यात खुल्या ठेवण्यात आल्या आहेत.
या प्रसंगी बोलताना, सीमा रस्ते संघटनेचे डी. जी. लेफ्टनंट जनरल राजीव चौधरी, यांनी ही कामगिरी केल्याबद्दल प्रोजेक्ट बीकन आणि प्रोजेक्ट विजयकच्या कर्मयोगींचे कौतुक केले.
लेफ्टनंट जनरल चौधरी म्हणाले, "झोजिला आणि राझदान खिंडीतून लवकर ये-जा सुरू केल्यामुळे लडाख आणि गुरेझ खोऱ्यातील लोकांसाठी आवश्यक वस्तू आणि सेवांच्या पुरवठ्यात वाढ होईल.
सीमा रस्ते संघटनेचे डी. जी. पुढे म्हणाले की, वाहनांची चाचणी आज यशस्वीरित्या पार पडली असून नागरी वाहतुकीसाठी रस्ता खुला करण्याचा निर्णय नागरी प्रशासनाकडून संयुक्त तपासणीनंतर घेतला जाईल.S.Patil/S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 150
गृह मंत्रालय
निजामुद्दीन येथील संमेलनानंतर कोविड-19 ची लागण झालेल्या देशातील तबलिग जमात कार्यकर्त्यांचा शोध घेऊन त्यांना अलगीकरण आणि विलगीकरणात ठेवण्यासाठी सरकार वचनबद्ध
गृह मंत्रालयाने तेलंगणामध्ये कोरोनाग्रस्त रुग्ण आढळल्यानंतर 21 मार्च, 2020 रोजी सर्व राज्यांना तबलिग जमात कार्यकर्त्यांची सविस्तर माहिती दिली होती
आतापर्यंत 1339 तबलिग जमात कार्यकर्त्यांना नरेला, सुलतानपुरी आणि बक्करवाला विलगीकरण केंद्रात तसेच रुग्णालयात हलविण्यात आले आहे
राज्य पोलिस या सर्व परदेशी तबलिग जमात कार्यकर्त्यांच्या व्हिसाची तपासणी करतील आणि व्हिसा अटींचे उल्लंघन झाले असल्यास पुढील कारवाई करतील
नवी दिल्ली, 31 मार्च 2020
केंद्रीय गृह मंत्रालयाने  तेलंगणामध्ये कोरोनाग्रस्त रुग्ण आढळल्यानंतर 21 मार्च, 2020 रोजी सर्व राज्यांना भारतीय आणि परदेशी तबलिग जमात कार्यकर्त्यांची सविस्तर माहिती दिली होती.
कोविड -19 ची लागण झालेल्या तबलिग जमात कार्यकर्त्यांची ओळख पटवून त्यांना अलगीकरण आणि विलगीकरण केंद्रात ठेवण्यासाठी त्वरित कारवाई करण्यात आली. केंद्रीय गृह मंत्रालयाकडून सर्व राज्यांच्या मुख्य सचिवांना आणि पोलीस महासंचालकांना तसेच दिल्लीच्या पोलीस आयुक्तांना सूचनाही देण्यात आल्या होत्या. 28 आणि 29. मार्च रोजी गुप्तवार्ता विभागाने देखील सर्व राज्यांच्या महासंचालकांना पुन्हा एकदा सूचना जारी केल्या.
दरम्यान दिल्लीच्या निजामुद्दीन येथील मर्कझमध्ये राहणाऱ्या तबलिग जमात कार्यकर्त्यांनाही राज्य प्रशासनाने तसेच वैद्यकीय तपासणीसाठी तयार केले. 29, मार्चपर्यंत 162 कार्यकर्त्यांची वैद्यकीय तपासणी करण्यात आली आणि त्यांना विलगीकरण सुविधांमध्ये हलविण्यात आले. आतापर्यंत 1339 तबलिग जमात कार्यकर्त्यांना नरेला, सुलतानपुरी आणि बक्करवाला विलगीकरण सुविधेत तसेच एलएनजेपी, आरजीएसएस, जीटीबी, डीडीयू रुग्णालये आणि एम्स, झज्जर येथे हलविण्यात आले आहे. अन्य कार्यकर्त्यांची सध्या कोविड-19 संदर्भात वैद्यकीय तपासणी केली जात आहे.
साधारणपणे भारतात येणारे तबलिग जमातशी संबंधित सर्व परदेशी नागरिक पर्यटक व्हिसाच्या जोरावर येतात. गृह मंत्रालयाने यापूर्वीच मार्गदर्शक तत्त्वे जारी केली होती की त्यांनी पर्यटक व्हिसावर मिशनरी कामात सहभागी होऊ नये. राज्य पोलिस या सर्व परदेशी कार्यकत्यांच्या व्हिसा श्रेणीची तपासणी करत असून व्हिसा अटींचे उल्लंघन झाल्यास पुढील कारवाई केली जाईल.
पार्श्वभूमी
तबलीग जमात मुख्यालय  निजामुद्दीन, दिल्ली येथे आहे. देशभरातून तसेच परदेशातून मुस्लिम धार्मिक उद्देशाने मर्कझला भेट देतात. काही लोक तबलीग उपक्रमांसाठी देशातील वेगवेगळ्या भागांमधून गटाने येतात. वर्षभर हे सुरु असते.
21 मार्च रोजी सुमारे 824 परदेशी तबलीग जमात कार्यकर्ते देशाच्या वेगवेगळ्या भागात मिशनरी कार्यासाठी गेले होते. याशिवाय सुमारे 216 परदेशी नागरिक मर्कझमध्ये राहत होते. या व्यतिरिक्त, सुमारे 1500 भारतीय तबलीग जमात कार्यकर्ते देखील मर्कझमध्ये राहत होते तर सुमारे 2100 भारतीय कार्यकर्ते देशाच्या विविध भागांमध्ये मिशनरी कार्यासाठी जात होते. 23 मार्चपासून निझामुद्दीनच्या आसपास आणि संपूर्ण दिल्लीत प्रशासनाने लॉकडाऊनची कडक अंमलबजावणी केली होती.
Click here to see document on Tabligh Activities in India
G.Chippalkatti/S.Kane/D.Rane
(Visitor Counter : 217
शिक्षण मंत्रालय
यूजीसी  अभ्यासक्रम ठरवण्यासाठी भारतीय आणि परदेशी उच्च शिक्षण संस्था यांच्यात शैक्षणिक सहकार्य) नियम, 2021 च्या मसुद्यावर सूचना आमंत्रित
सूचना प्राप्त करण्याची शेवटची तारीख 15 मार्चपर्यंत वाढविण्यात आली - रमेश पोखरियाल ‘निशंक’
यूजीसीने संयुक्त पदवी आणि दुहेरी पदवी आणि ट्वीनिंग [दुहेरी] अभ्यासक्रम ठरवण्यासाठी भारतीय आणि परदेशी उच्च शिक्षण संस्था यांच्यात शैक्षणिक सहकार्यावरील नियमांचा मसुदा सार्वजनिक डोमेनवर उपलब्ध केला असून सर्व भागधारकांकडून या मसुद्यावर सूचना आमंत्रित केल्या आहेत अशी माहिती केंद्रीय शिक्षणमंत्री रमेश पोखरियाल ‘निशंक’ यांनी आज दिली. शिक्षण मंत्रालयाने एनईपीच्या या पैलूची प्रभावीपणे अंमलबजावणी करण्यासाठी मंत्र्यांनी सर्व शैक्षणिक आणि इतर सर्व भागधारकांकडून अभिप्राय मागितले आहेत. सूचना / अभिप्राय प्राप्त करण्याची अंतिम तारीख आता 15 मार्चपर्यंत वाढविण्यात आली आहे, अशी माहितीही मंत्र्यांनी दिली. ugcforeigncollaboration[at]gmail[dot]com वर अभिप्राय पाठवावेत.
भारत सरकार राष्ट्रीय शैक्षणिक धोरण -2020 च्या अंमलबजावणीसाठी अनेक उपक्रम राबवित आहे. एनईपी-2020 मध्ये परदेशात घेतलेले शिक्षण हे पदवी प्राप्त करण्यासाठी गणले जावे याची परवानगी मागितली आहे. याव्यतिरिक्त, 2021 च्या अर्थसंकल्पात संयुक्त पदवी आणि दुहेरी पदवी आणि ट्वीनिंग [दुहेरी] कार्यक्रमाला परवानगी देणारी नियामक यंत्रणा प्रस्तावित आहे. त्यानुसार यूजीसीने, यूजीसी  नियम, 2021 चा मसुदा तयार केला आहे.
“ट्विनिंग व्यवस्थे” अंतर्गत भारतीय उच्च शिक्षण संस्थेमध्ये प्रवेश घेतलेले विद्यार्थी संबंधित युजीसीच्या नियमांचे पालन करून परदेशी उच्च शिक्षण संस्थेत अंशतः त्यांचा अभ्यासक्रमाचे शिक्षण घेऊ शकतील.
या उपक्रमामुळे विद्यार्थ्यांना जागतिक पातळीवर मजबूत संपर्क प्रदान करण्यासोबतच आंतरराष्ट्रीय स्तरावरील अभ्यासक्रमासह बहु-अनुशासनात्मक व अंतर्विषयक शिक्षण प्राप्त होईल, रोजगारात सुधारणा होईल, परदेशी विद्यार्थ्यांना भारतात अभ्यास करण्यासाठी आकर्षित केले जाईल आणि आंतरराष्ट्रीय दर्जाच्या ठिकाणी भारतीय विद्यापीठांची स्थिती सुधारेल.
यूजीसी  नियम, 2021 चा मसुदा पाहण्यासाठी खाली क्लिक करा:
ugc.ac.in/pdfnews/4258186_Draft-UGC-Academic-Collaboration-with-Foreign-HEIs-Regulations-2021.pdf
महिला आणि बालविकास मंत्रालय
मूल दत्तक घेऊ इच्छिणाऱ्या 700 पेक्षा जास्त संभाव्य पालकांच्या संवादात्मक बैठका आणि 200 सोशल मिडिया विशेष मोहिमा तसेच 10 राज्य अभिमुखता कार्यक्रम काराने केले आयोजित
नोव्हेंबर 2022 मध्ये साजरा झाला ‘दत्तक जागरुकता महिना’
नवी दिल्ली, 1 डिसेंबर 2022
‘दत्तक विधान जागरूकता महिना’ कार्यक्रमाचा चा भाग म्हणून, केंद्रीय दत्तक विधान प्राधिकरण, कारा  ने, नोव्हेंबर, 2022 मध्ये 10 राज्य अभिमुखता कार्यक्रम आयोजित केले, 200 विशेष सोशल मीडिया मोहिमा राबवल्या आणि मुल दत्तक घेऊ इच्छिणाऱ्या 700 पेक्षा जास्त संभाव्य पालक यांच्यासाठी संवादात्मक बैठका आयोजित केल्या. केंद्र सरकारने 23 सप्टेंबर 2022 रोजी अधिसूचित केलेल्या नवीन दत्तक विधान अधिनियम, 2022 च्या प्रमुख वैशिष्ट्यांची माहिती देखील त्यांना देण्यात आली.
कारा, दत्तक विधान प्रक्रियेशी जोडलेल्या समुदायाला याबाबतची सखोल माहिती देते आणि संबंधित कुटुंबाना साधन-सामुग्री उपलब्ध करते.
महाराष्ट्र, कर्नाटक, दमण आणि दीव, छत्तीसगड, केरळ, आंध्र प्रदेश आणि मध्य प्रदेश या राज्यांमध्ये दत्तक जागरुकता महिना साजरा करण्यात आला.
दत्तक विधान जागरूकता महिना हा भागधारक आणि दत्तक घेण्यासाठी प्रतीक्षा करणाऱ्या कुटुंबांमध्ये दत्तक विधान जागरूकता निर्माण करण्यासाठी साजरा केला जातो. दत्तक विधान प्रक्रियेद्वारे, कारा, मुलांचे दीर्घकालीन पुनर्वसन सुनिश्चित करण्यासाठी समर्पित आहे.N.Chitale/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 87
रस्ते वाहतूक आणि महामार्ग मंत्रालय
केंद्रीय राज्यमंत्री व्ही. के. सिंह यांच्या हस्ते पुण्यात ‘पुश अप’ महोत्सवाचे उद्घाटन
पुणे, 15 एप्रिल 2023
21 व्या शतकातील सुदृढ भारत - सशक्त भारत या पंतप्रधान नरेंद्र मोदी यांच्या संकल्पनेला अधिक बळकटी देणाऱ्या पुश अप फेस्टिवल ला आज पुण्यातील बालेवाडी इथल्या शिव छत्रपती क्रीडा संकुलात प्रारंभ झाला. केंद्रीय रस्ते वाहतूक आणि नागरी विमान वाहतूक राज्यमंत्री व्ही. के. सिंह यांच्या हस्ते या क्रीडा महोत्सवाचे उद्घाटन झाले. पुण्यातील सुमारे 600-पेक्षा अधिक स्पर्धक यात सहभागी झाले होते. मुंबईतील स्वर्गीय राजेंद्र सोमाणी इनिशियटिव्ह तर्फे या उपक्रमाचे देशभर आयोजन करण्यात आले आहे.
यावेळी बोलताना सिंह यांनी नव्या आधुनिक भारताच्या उभारणीमध्ये तरुणाचा सहभाग फार मोलाचा राहणार असल्याचे सांगितले. पुश अप महोत्सव सारख्या उपक्रमामुळे आपण स्वतःबरोबरच समाजातील इतरांना आणि पर्यायाने देशाला सुदृढ आणि सशक्त बनवण्यास मदत होणार असल्याचे ते म्हणाले. सुदृढ शरिरातच चांगले विचार निर्माण होऊ शकतात आणि त्यातूनच शक्तिशाली देश निर्माण होण्यास मदत होईल असा विश्वास सिंह यांनी यावेळी व्यक्त केला. देशाचे भवितव्य युवकांच्या हाती आहे. त्यामुळे अशा उपक्रमांच्या माध्यमातून युवकांमध्ये चैतन्य निर्माण होते, असे व्ही. के. सिंग म्हणाले.
पुण्यातील उद्घाटन कार्यक्रमाला ऑलिंपिक पदक विजेते त्याचबरोबर विविध क्रीडा पुरस्कार विजेते खेळाडू उपस्थित होते. त्यात मुरलिकांत पेटकर , श्रीरंग इनामदार, शकुंतला देवी, गोपाळ देवांग, मनोज पिंगळे आदींचा समावेश होता. या स्पर्धेचे मुख्य आयोजक आदर्श सोमाणी यांनी उपस्थितांचे स्वागत आणि प्रास्ताविक केले.
आजपासून पुढील 4 दिवस देश पातळीवर हा महोत्सव राबवला जाणार असून त्यात एकंदर 17 हजार स्पर्धक सहभागी होणार आहेत. स्पर्धेतील विजेत्यांना सुमारे 1 कोटी 15 लाख रुपयांची पारितोषिके प्रदान केली जाणार आहेत.
आरोग्य आणि कुटुंब कल्याण मंत्रालय
कोविड-19 ची ताजी माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 185 कोटी 7 लाख लसींच्या मात्रा देण्यात आल्या आहेत.
भारतातील उपचाराधीन रुग्णांची संख्या सध्या 10,870 आहे
उपचाराधीन रुग्णांचे प्रमाण 0.03% आहे
रुग्ण बरे होण्याचा दर सध्या 98.76% आहे.
गेल्या 24 तासात 1,081 रुग्ण बरे झाले, त्यामुळे बरे झालेल्या एकूण रुग्णसंख्या वाढून 4,25,05,410 वर
गेल्या 24 तासात 1,088 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 79.49 कोटी चाचण्या करण्यात आल्या. गेल्या 24 तासात 4,29,323 चाचण्या करण्यात आल्या.
अर्थ मंत्रालय
लेखा व्यवसाय हा तांत्रिक बदल आणि व्यवसाय मॉडेलशी सुसंगत असायला हवा : कॅग
लेखापालांच्या 21व्या जागतिक संमेलनाला कॅगने संबोधित केले
लेखा व्यवसाय हा तांत्रिक बदल आणि व्यवसाय मॉडेलशी सुसंगत असायला हवा आणि 21 व्या शतकातील नवीन व्यवसाय पद्धती स्वीकारायला हव्यात असे भारताचे नियंत्रक आणि महा लेखापरीक्षक गिरीश चंद्र मुर्मू म्हणाले. मुंबईत इन्स्टिट्यूट ऑफ चार्टर्ड अकाउंटंट्स ऑफ इंडियाने आयोजित केलेल्या 21व्या जागतिक लेखापालांच्या संमेलनाला संबोधित करताना, कॅगने म्हटले की, व्यवसायात नवीन आणि अभिनव साधनांच्या उत्क्रांतीसह अर्थव्यवस्था मोठ्या परिवर्तनातून जात असल्यामुळे हे आवश्यक आहे आणि ते पारंपारिक लेखा परंपराना आव्हान देईल.
वेळ आणि पैशांचा अपव्यय न करता मोठ्या प्रमाणावर सार्वजनिक कार्यक्रम पारदर्शकतेने करण्यासाठी आपल्याला शाश्वत माहिती तंत्रज्ञान प्रशासन आणि विवेकपूर्ण आर्थिक व्यवस्थापन आवश्यक असल्याचं कॅगने म्हटले आहे. लेखा आणि लेखापरीक्षण व्यावसायिकांनी सरकारच्या प्रयत्नांना जोड देण्यासाठी या घडामोडींची नोंद घेणे आवश्यक आहे. उच्च नैतिक, तांत्रिक आणि व्यावसायिक मानकांसह आपल्याला कर्तव्ये पार पाडायची आहेत असे ते म्हणाले.
शेकडो घरगुती, लघु आणि मध्यम उद्योग आणि तरुण उद्योजक युनिकॉर्न निर्माण करत असून हे सकारात्मक संकेत आहेत . त्यांना विशेषत: त्यांच्या सुरुवातीच्या दिवसांमध्ये कायदेशीर आणि नियामक अनुपालनासाठी लेखा व्यवसायाकडून मार्गदर्शन आणि मदत लागू शकेल असे ते म्हणाले.
शाश्वत विकासाच्या मुद्द्याकडे यापुढे दुर्लक्ष केले जाऊ नये . केवळ वैधता , योग्यता, पारदर्शकता आणि उत्तरदायित्व यासह शाश्वत विकासाबाबतही लेखापाल आणि लेखा परीक्षकांची महत्त्वाची भूमिका आहे असे कॅगने म्हटले आहे .
मुर्मू म्हणाले की, कॅग संस्थेने लेखा परीक्षण नियोजन आणि पुरावे गोळा करण्यासाठी उपग्रह प्रतिमा आणि भू-स्थानिक विश्लेषण यासारख्या अत्याधुनिक तंत्रज्ञानाचा वापर केला आहे आणि माहिती प्रणाली, डेटा विश्लेषण आणि पर्यावरणीय ऑडिटसाठी संशोधन आणि क्षमता निर्मिती क्षेत्रातली प्रगती जागतिक दर्जाची आहे.
मुर्मू म्हणाले की कॅगचा इंडियन इन्स्टिटयूट ऑफ चार्टर्ड अकाउंटंट्स संस्थेशी दीर्घकाळ संबंध आहे. आम्ही लेखा आणि लेखापरीक्षणासाठी मानके विकसित करण्यासाठी आणि विविध समित्यांमध्ये दीर्घकाळ गुणवत्ता सुधारण्यासाठी एकत्र काम करत आहोत .यामुळे केवळ आपल्या देशातील कंपनी प्रशासन पद्धती बळकट होणार नाही तर देशाची आर्थिक आणि सामाजिक उद्दिष्टे साध्य करण्यासाठी देखील मार्गदर्शन मिळेल असे ते पुढे म्हणाले.
निती आयोग
अटल इनोव्हेशन अभियान, नीती आयोग आणि यूएनडीपी इंडिया यांनी समुदाय नवोन्मेषक फेलोशिपची केली सुरुवात
नवी दिल्ली, 11 फेब्रुवारी 2022
अटल इनोव्हेशन अभियान, नीती आयोग आणि यूएनडीपी इंडिया अर्थात संयुक्त राष्ट्रांचा भारतासाठीचा विकास कार्यक्रम यांनी आज संयुक्तपणे “आंतरराष्ट्रीय विज्ञान क्षेत्रातील महिला आणि बालिका दिना”निमित्त समुदाय नवोन्मेषक फेलोशिपची सुरुवात केली.
समाजातील समस्या सोडविण्यासाठी शाश्वत विकास ध्येयांवर आधारित उपाययोजनांवर लक्ष केंद्रित करणाऱ्या सामाजिक संस्था स्थापन करण्यासाठी देशातील युवकांना संधी उपलब्ध करून देणारे प्री-इनक्युबेशन मॉडेल म्हणून या फेलोशिपची सुरुवात करण्यात आली आहे.
या फेलोशिपच्या कालावधीत, प्रत्येक विद्यार्थ्याला अटल इनोव्हेशन अभियानाच्या एका अटल कम्युनिटी इनोव्हेशन केंद्रामध्ये प्रवेश दिला जाईल आणि तेथे त्यांना त्यांच्या संकल्पनेवर काम करत असतानाच शाश्वत विकास ध्येयांविषयी जागृती, उद्योजकताविषयक कौशल्ये आणि जीवनविषयक कौशल्ये यांच्याविषयीचे ज्ञान दिले जाईल.
सीआयएफ अर्थात समुदाय नवोन्मेषक फेलोशिपचा हा कार्यक्रम समाजातील नवोन्मेषी संशोधकांना त्यांच्या उद्योजकता विषयक प्रवासात आवश्यक असलेले ज्ञान आणि क्षमता निर्मिती मिळवून देण्यावर केंद्रीत असणार आहे.
या कार्यक्रमात उपस्थितांना संबोधित करताना नीती आयोगाचे उपाध्यक्ष डॉ.राजीव कुमार म्हणाले, “ही फेलोशिप म्हणजे एक वर्ष कालावधीचा कार्यक्रम असून त्यात तरुण समुदाय नवोन्मेषक विद्यार्थ्यांना त्यांच्या उद्योजकता विषयक प्रवासात आवश्यक असलेल्या पायाभूत सुविधा आणि ज्ञानवर्धन पुरविण्यावर लक्ष केंद्रित करण्यात आले आहे.
ही फेलोशिप सुरु करताना नीती आयोगाचे अध्यक्ष अमिताभ कांत म्हणाले, “समाजात बदल घडवून आणणाऱ्या युवकांना तसेच समुदाय नवोन्मेषक परीसंस्थेतील इतर भागधारकांना समग्र आणि समावेशक शोधांच्या कामात गुंतविण्यासाठी ही फेलोशिप म्हणजे एक अत्यंत कल्पक मार्ग आहे.”
यूएनडीपीचे भारतातील निवासी प्रतिनिधी शोको नोडा म्हणाले, “या फेलोशिपच्या उपक्रमातून, आम्ही तरुणांना शाश्वत उद्योग नमुने म्हणून स्थापित होणारे उद्योग उभारण्याबाबत त्यांच्या स्वतःच्या कल्पना शोधण्यासाठी आमंत्रित करत आहोत.”
देशातील अविकसित भागांमध्ये स्टार्ट अप आणि अभिनव संशोधनविषयक परिसंस्था विकसित करण्यावर लक्ष केंद्रित करण्याच्या उद्देशाने अटल कम्युनिटी इनोव्हेशन केंद्रे स्थापन करण्यात आली आहेत.
S.Patil/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 201
पंतप्रधान कार्यालय
पंतप्रधान नरेंद्र मोदी यांच्या हस्ते बेंगळुरूमध्ये नादप्रभू केम्पेगौडा यांच्या 108 फूट उंचीच्या कांस्य पुतळ्याचे अनावरण
नवी दिल्ली, 11 नोव्हेंबर 2022
पंतप्रधान नरेंद्र मोदी यांच्या हस्ते बेंगळुरूमध्ये नादप्रभू केम्पेगौडा यांच्या 108 फूट उंचीच्या कांस्य पुतळ्याचे आज अनावरण करण्यात आले. पंतप्रधानांनी यावेळी पुतळ्याला पुष्पांजली अर्पण करून तसेच पुतळ्यावर पवित्र जलाचे सिंचन करून आदरांजली वाहिली. यावेळी त्यांनी या भागात वृक्षारोपणही केले.
बेंगळुरु शहराचा जो विस्तार झाला आहे, त्यामध्ये या शहराचे संस्थापक नादप्रभू केम्पेगौडा यांचे मोठे योगदान आहे. त्यांच्या कार्याच्या स्मरणार्थ हा पुतळा उभारण्यात आला आहे. ‘स्टॅच्यू ऑफ युनिटी’ तयार करणारे प्रसिद्ध शिल्पकार राम व्ही. सुतार यांच्या संकल्पनेतून नादप्रभू केम्पेगौडा यांचा पुतळा साकारण्यात आला आहे. या पुतळ्यासाठी 98 टन कांस्य आणि 120 टन पोलादाचा वापर करण्यात आला आहे.
पंतप्रधानांनी ट्विट केले आहे की;
“बेंगळुरू शहराच्या उभारणीमध्ये नादप्रभू केम्पेगौडा यांची भूमिका असामान्य आहे. ते एक दूरदर्शी म्हणून स्मरणात आहेत. केम्पेगौडा यांनी इतर गोष्टींपेक्षा लोककल्याणाला नेहमीच महत्त्व दिले. बंगळुरूमध्ये ‘स्टॅच्यू ऑफ प्रॉस्पॅरिटी’चे उद्घाटन करणे हा माझ्यासाठी बहुमान आहे.’’
या कार्यक्रमाला पंतप्रधानांच्या समवेत कर्नाटकचे मुख्यमंत्री बसवराज बोम्मई, कर्नाटकचे राज्यपाल थावरचंद गेहलोत आणि केंद्रीय मंत्री प्रल्हाद जोशी आणि इतर उपस्थित होते.S.Patil/S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(